Հայաստանի և Ադրբեջանի նախագահների հնարավոր հանդիպման վերաբերյալ հայկական կողմի պատրաստակամության մասին կհայտնի ՀՀ Նախագահի աշխատակազմի մամուլի ծառայությունը, սակայն ղարաբաղյան հակամարտության վերաբերյալ հայկական կողմի դիրքորոշումը երբեք չի փոխվի։ «Արմենպրես»-ի հետ զրույցում, անդրադառնալով ԵԱՀԿ Մինսկի խմբի համանախագահների հայտարարությանը, ըստ որի՝ Հայաստանի և Ադրբեջանի նախագահները բանակցությունները շարունակելու պատրաստակամություն են հայտնել, ՀՀ Ազգային ժողովի փոխնախագահն ընդգծեց, որ նախագահների հանդիպման հավանականության վերաբերյալ խոսելը իր լիազորությունների շրջանակներում չէ, սակայն շեշտեց, որ մի բան հստակ է՝ հայկական կողմի դիրքորոշումը ԼՂ հակամարտության կարգավորման հարցում երբեք չի փոխվի: